
„III. SZABOLCSI CUKRÁSZ TANULÓ KUPA 2020”

				Cukrász tanuló verseny

Időpont: 2020. március 11. (szerda)
[bookmark: _Hlk32414892]Helyszín: NYSZC Központi Képzőhelye, 4400 Nyíregyháza Árok utca 53.

	    

	



A verseny fővédnöke: Pekó László, elnök, Szabolcs-Szatmár-Bereg Megyei Kereskedelmi és 
			 Iparkamara

A verseny rendezője: Szabolcs-Szatmár-Bereg Megyei Kereskedelmi és Iparkamara
			  
	
A verseny szervezői: Sz.-Sz.-B. Megyei Kereskedelmi és Iparkamara Cukrász Mester Szakmai Tagozata



		
Nevezési határidő: 2020. január 31. (péntek)

A verseny kezdete: 2020. március 11. (szerda) 1000

Eredményhirdetés: 2020. március 11. (szerda) 1230









Tisztelt Kollégák és Diákok!


A Szabolcs-Szatmár-Bereg Megyei Kereskedelmi és Iparkamarán belül, a Cukrász Mester Szakmai Tagozata harmadik alkalommal rendezi meg a tanulóversenyét, a III. Szabolcsi Cukrász Tanuló Kupát. Szeretnénk, ha minél több cukrász tanuló venne részt a versenyen, s ennek szellemében kész volna összemérni tudását. Arra számítunk, hogy a versenyzők száma az idén is növekszik a korábbi évekhez képest. Ezúton kérünk minden kollégát és versenyzőt, hogy jelenlétükkel, munkájukkal emeljék a verseny színvonalát és öregbítsék hazánk gasztronómiai hagyományait.

Általános információk: www.szabkam.hu

A versennyel kapcsolatos felvilágosítást: Szennai-Nagy Annamária (30-182-5641)
					        Dajkáné Bacskai Andrea (30-260-4286)




							Sok sikert kívánunk a felkészüléshez!
									Szervezők






VERSENYFELHÍVÁS

KATEGÓRIA: egyéni verseny
· 1 db betöltött torta díszítése a mozifilmek témájában.

Nevezés:
A versenyre a mellékelt jelentkezési lapon (nyomtatott betűkkel kitöltve!) 2020. január 31-éig (péntek) lehet jelentkezni.
E-mailen: nagy.annamaria@szabkam.hu
Az email-en beküldött nevezésekre, ha valaki legkésőbb 1 héten belül nem kap visszajelzést, kérjük, azonnal jelezze a szervezők felé.

Nevezési díj:
 A nevezési díj a tanulók számára ingyenes. 

Regisztráció: 2020. március 11.  9:30 órai kezdettel!

A verseny látogatása, helyszín:
Az III. Szabolcsi Cukrász Tanuló Kupa minden érdeklődő számára ingyenesen megtekinthető 2020. március 11-én (szerda) 10:00-13:00 óra között.
Helyszín: 
NYSZC Központi Képzőhelye, 4400 Nyíregyháza Árok utca 53.
Program:
A versenyzők 2020. március 11-én 8:00 órától vihetik be a versenyre a betöltött tortákat, melyet 10:00 órától kezdhetnek el díszíteni. 
A verseny hivatalos megnyitója 9:50. 
A versenymunkák elhelyezésére 12:00 óráig van lehetőség. A dekorációról és a munkájuk megnevezésének kiírásáról a versenyzők maguk gondoskodnak, illetve szerepeltetniük kell a küldő iskola nevét is. A szponzorok, vagy támogatók megjelenítését a verseny kezdetétől lehet kitenni.
A munka közönség előtt zajlik.
A versenymunkák értékelése 12:00-12:30 óráig tart. 
A versenymunkákat a nagyközönség 10:00 és 13:00 óra között tekintheti meg, ezért azokat a versenyzők csak 13:00 óra után szedhetik le és vihetik haza.
Az eredményhirdetés 12:30 órakor kezdődik.

Versenyfeladat (egyéni):

· 1 darab dísztorta:
amelynek a témája a mozifilmek világa. A torta elkészítésében teljesen szabad kezet adunk a versenyző tanulóknak és a felkészítő tanároknak.


Tiszteletben tartjuk minden szaktanár és felkészítő munkáját, de az elkészített munkák a versenyzők hozzáértését kell, hogy tükrözzék még abban az esetben is, ha nem „tökéleteset alkotnak”. A törekvés és az elszántság mindennél fontosabb, mely megmutatja a tanulók szakmai elhivatottságát. Lássuk, hogy ők mire képesek. A lassan száradó, illetve a drótos díszeket a versenyzők felhasználhatják, viszont a verseny ideje alatt is el kell készíteniük.
 A verseny időtartama: 2 óra.
A versenyzőnek kell hozni 1 darab betöltött tortát, illetve a díszek elkészítéséhez szükséges eszközöket, anyagokat (pl. glazúrkészítés). Amennyiben szükségesnek tartják, eszközöket (pl. kézi habverő) hozzanak magukkal. A versenyszervezők csak asztalt biztosítanak!
Asztalméret: 120cm x50 cm/versenyző.
Előre is köszönjük az együttműködését minden felkészítőnek!
A verseny fő célkitűzései:
A magyar szakképzés színvonalának emelése, a szakképzésben résztvevő tanulók számára a megmérettetés biztosítása. A cukrász szakma társadalmi presztízsének és vonzerejének növelése. A cukrász szakma népszerűsítése a pályaválasztás előtt álló tanulók részére.

Értékelési szempontok:
· tervezés (10 pont)
· látvány, esztétika, színhatás (20 pont)
· kreativitás és újszerűség (10 pont)
· anyagismeret (5 pont)
· hatékony alapanyag felhasználás (5 pont)

Adható pontszám: 50 pont





Egyéb tudnivalók: 
A versenymunkák értékelését a Cukrász Mester Szakmai Tagozat tagjai végzik.


Díjázások:
1. helyezett: serleg, aranyérme, 1db tablet
2. helyezett: serleg, ezüstérme
3. helyezett: serleg, bronzérme

Minden résztvevő oklevelet kap.

Az 1. helyezett felkészítő tanára különdíjat kap.

A III. Szabolcsi Cukrász Tanuló Kupára a versenyzőknek a rendezvény főszponzora, az IREKS-STAMAG Kft. biztosítja az egységes pólót, kötényt, illetve a papír sapkát. Az első helyezettnek 1 db tabletet és minden versenyző részére ajándékot biztosít a verseny fő támogatója.

A versenyt támogatásához több neves cég is csatlakozott.

Az elkészült versenymunkákat az eredményhirdetés után a versenyzők hazavihetik.

A versenyzők maximális létszáma 30 fő. A nevezéseket a beérkezés sorrendjében fogadjuk el, a maximális versenyzői létszám elérése után a nevezést lezárjuk. A verseny 8 fő alatti jelentkezés esetén nem kerül megrendezésre. 
 A versenyre való jelentkezés és azon való részvétel érdekében kezelt személyes adatok tekintetében az adatkezelési tájékoztatót megtalálják a honlapunkon (www.szabkam.hu) és a Kamara székházában (Szabolcs-Szatmár Bereg Megyei Kereskedelmi és Iparkamara 4400 Nyíregyháza, Széchenyi utca 2.) papír alapon. 

